钦定古今图书集成/理学汇编/文学典/第165卷 > 徐师曾文体明辩 > 《唐中丞传跋》宋·欧阳修
## 钦定古今图书集成/理学汇编/文学典/第165卷 > 徐师曾文体明辩 > 《唐中丞传跋》宋·欧阳修

右《张中丞传》，李翰撰。呜呼！张巡、许远之事壮矣，秉笔
之士皆喜为之称述也。然以翰所记，考《唐书》列传及
韩退之所书，皆互有得失，而列传最为疏略。虽云史
家当记大节，然其大小数百战，屡败贼兵，其智谋材
力亦有过人可以示后者，史家皆灭而不著，甚可惜
也。翰之所书，诚为大繁，然广记备言，所以备史官之
采也。